**Təll-Təmr** (bəzi mənbələrdə **Tel-Tamer**; *ərəb.* تل تمر‎‎, kürd. Girê Xurma, klass. süry. ܬܠ ܬܡܪ) — Suriyanın Əl-Həsəkə mühafəzəsinin eyniadlı rayonunda qəsəbə, Təll-Təmr nahiyəsinin inzibati mərkəzi.

İlkin olaraq, XX əsrdə aysorların yaşadığı qəsəbənin əhalisinin əksəriyyəti hal-hazırda kürdlərdən təşkil olunmuşdur və son vaxtlarda qəsəbəyə ərəblər köçmüşdür, ancaq aysorlar hələ də qəsəbədə əhəmiyyətli bir icmadır. 2004-cü ildə keçirilmiş əhalinin siyahıyaalmasına görə, şəhərin əhalisi 7.285 nəfərdir.

Xabur çayının sahilində, Hələb–Mosul magistrial yolu üzərində, eləcə də Əl-Həsəkə və Türkiyənin Diyarbəkir şəhərlərinin birləşdirən əhəmiyyətli bir yol üzərində yerləşən qəsəbə regionda nəqliyyat baxımından yüksək əhəmiyyət daşıyır.

Coğrafiya
---------

Təll-Təmr Suriyanın şimalındakı Cəzirənin Yuxarı Xabur Vadisində, Xabur çayının şərq sahilində yerləşir. Qəsəbə Rəsulayn şəhərindən 35 kilometr (22 mil) cənub-qərbdə, Əl-Həsəkə şəhərindən isə 40 kilometr (25 mil) şimal-qərbdə yerləşir. Hələb–Mosul magistrial Təll-Təmr qəsəbəsinin əhəmiyyətli bir nəqliyyat mərkəzinə çevirir.

Əhali
-----

2004-cü ildə keçirilmiş əhalinin siyahıyaalmasına görə, şəhərin əhalisi 7.285 nəfərdir. Qəsəbənin ilkin sakinləri Yuxarı Tyari tayfasından olan aysorlar olmuşdur. Onlar vaxtilə İraqdan Türkiyənin Hakkari regionuna köçüblər. 1960-cı illərin axırlarında onlar qəsəbənin demək olar ki, bütün əhalisini təşkil edirdi. İndiki dövrdə qəsəbənin əhali ərəblər və kürdlərdən təşkil olunub, ancaq 1990-cı illərdə aparılan hesablamalara görə, qəsəbə əhalisinin 20%-ni aysolar təşkil edir. Qəsəbənin əhali cədvəli belədir:

| 1936 | 1960 | 1981 | 1993 | 1994 | 1995 | 2004 |
| --- | --- | --- | --- | --- | --- | --- |
| 1.244 | 1.250 | 2.994 | 5.030 | 5.216 | 5.405 | 7.285 |

Suriyada vətəndaş müharibəsindən əvvəl elmi araşdırmalara görə, Suriyada yaşayan aysorların sayı 30.000 nəfərdir, onlardan 15.000–20.000-i Xabur sahili boyu ərazilərdə yaşayır.

İstinadlar
----------

1. ↑  *B. Samir.* "Rəsmi Dəməşqlə kürd bölmələrinin razılaşmasının detalları açıqlanıb (FOTO)". salamnews.org (az.). SalamNews. October 15, 2019. October 16, 2019 tarixində arxivləşdirilib. İstifadə tarixi: October 17, 2019.
2. ↑  "Türk ordusundan uğur: Şose boyunca kəndlər azad edildi". Axar.az (az.). October 15, 2019. October 17, 2019 tarixində arxivləşdirilib. İstifadə tarixi: October 17, 2019.
3. ↑  "Arxivlənmiş surət". 2022-06-23 tarixində arxivləşdirilib. İstifadə tarixi: 2019-10-27.
4. ↑  "ISIS Attacks Tell Tamer". peyamner.com (kürd). Peyamner News Agency. February 15, 2015. April 2, 2015 tarixində arxivləşdirilib. İstifadə tarixi: October 17, 2019.[*ölü keçid*]
5. 1 2  "General Census of Population and Housing 2004: Tell Abyad nahiyah". cbssyr.sy (ərəb). Suriya Mərkəzi Statistika Bürösu. October 31, 2018 tarixində arxivləşdirilib. İstifadə tarixi: October 16, 2019.[*ölü keçid*]
6. ↑  Fernandes, 1998. səh. 43

### Ədəbiyyat

* *Fernandes, Alberto M.* "Dawn at Tell Tamer: The Assyrian Christian Survival on the Khabur River" (PDF). Journal of Assyrian Academic Studies. 12 (1). 1998: 34–47. 2016-08-28 tarixində orijinalından (PDF) arxivləşdirilib. İstifadə tarixi: 2019-10-16.

Xarici keçidlər
---------------

* "**Təll-Təmr**" (PDF). — *aina.org* saytında.
* "**Təll-Təmr**". — *aina.org* saytında.